220 
serie sese conservarunt, et etiamnum nostro tempore, tanqvam funda- 
mentum, qvo plantæ et arbores ex qvorundam sententia compositæ 
sunt, perhibentur. 
4. Eas præterea sub lente considerare satis jucunda est occu- 
patio; oculus, ad eas conversus facile in iis hæret lubenterque 
cunctatur. Botanicus alga non antea visa gaudet, ut Antiqvarius 
moneta vetusta, nuper detecta, delectatur. Et sane, si aut ad 
organisationem internam elegantissimam eamque accuratissimam, 
aut ad colores nitidos, aut ad tenuitatem constructionis respicimus, 
omnia in iis tanta sunt admiratione digna, ut imaginatio, ne uber- 
rima qvidem, formas elegantiores qvam qvas natura infantibus suis 
primævis et qvidem tenuissimis induit, vix fingere possit. 
5. Thalassiophyta, ut nomine algologico recepto utar, coloribus 
suis puris nitidisqve, imprimis viridibus roseisqve, nonnihil com- 
mune habent cum floribus, qvi in plantis alpinis exstant, roseis, 
sed in ceteris sunt earum plantarum Antipodes, vere opposita, 
siqvidem in profundo mari, ut illi in summo aere habitant, utrisqve 
regni vegetabilis extremitatibus. 
6. Plantas alpinas ek si altitudinem spectes, emetiendis 
inservire posse constat; et licet algæ profunditati maris determi- 
nandæ certas dare motas dici neqveant, neqve ad eas in hac ré 
refugere opus sit, alias earum tamen altiorem, alias profundiorem 
amare stationem marinam, usqvedum in profunditate maris, ut 
musci et Lichenes in altitudine aeris tandem evanescunt, negari 
non potest; sed gradationes, qvæ apud algas qvoad stationes locum 
obtinent, sensim sensimqve, ut apud colores, aliæ in alias ita abeunt, 
ut limites acutos inter zonas, qvas humana mens sibi fingere posset, 
terminare, fieri neqveat. 
7. Jam vero, ut statio plantarum in montibus superior se 
inferior inde a tempore Tournefortii et Linnæi Botanicis curæ CO!" 
diqve fuit, iisdemqve, imprimis tamen seriori tempore, mu 
negotii facessivit, sic etiam exspeetari posset, ullum vel alium Bo- 
— tanieum ad stationem algarum in mari profundiorem vel altiorem 
